

**มาตรการส่งเสริมคุธรรมและความโปร่งใส**

**ภายในหน่วยงาน**

**องค์การบริหารส่วนตำบลสระแก้ว**

**อำเภอหนองหงส์ จังหวัดบุรีรัมย์**



ประกาศองค์การบริหารส่วนตำบลสระแก้ว

เรื่อง มาตรการให้ผู้มีส่วนได้ส่วนเสียมีส่วนร่วมในการดำเนินงาน

............................................................

 ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 ได้มุ่งเน้นการส่งเสริมการมีส่วนร่วมของประชาชนในการพัฒนาท้องถิ่นองค์การบริหารส่วนตำบลสระแก้ว จึงได้กำหนดมาตรการและกลไกในการเปิดโอกาสให้ประชาชนและผู้มีส่วนได้ส่วนเสียเข้ามามีส่วนร่วมในการดำเนินงานเพื่อแสดงให้เห็นความโปร่งใสในการดำเนินงาน รวมทั้งการเปิดเผยข้อมูล หรือการรับฟังความคิดเห็นของประชาชนและผู้มีส่วนได้ส่วนเสีย เพื่อให้การดำเนินงานมีประสอทธิภาพมากยิ่งขึ้น จึงได้กำหนดมาตรการให้ผู้มีส่วนได้ส่วนเสียมีส่วนร่วมในการดำเนินงานขององค์การบริหารส่วนตำบลสระแก้ว ดังนี้

1. วิเคราะห์ผลการดำเนินงานและข้อเสนอแนะจากการดำเนินงานในรอบปีที่ผ่านมา ในประเด็นความสอดคล้องกับภารกิจหรือยุทธศาสตร์ รวมถึงความเกี่ยวข้องของประชาชนหรือผู้มีส่วนได้ส่วนเสีย

 2.เผยแพร่ข้อมูลข่าวสารของโครงการในช่องทางที่หลากหลาย เช่น ปิดประกาศเว็บไซต์ สื่อสังคมออนไลน์ วารสาร จกหมายข่าว เป็นต้น

3. รับฟังความคิดเห็นของประชาชนและผู้มีส่วนได้ส่วนเสียเพื่อให้ได้มาซึ่งข้อมูลข้อเท็จจริง และความคิดเห็นประกอบการตัดสินใจ

 4. เปิดโอกาสให้ประชาชนและผู้มีส่วนได้ส่วนเสียได้เข้ามามีส่วนร่วมในการปฏิบัติงานไม่ว่าจะเป็นในลักษณะการเข้าร่วมในการจัดทำแผนพัฒนา การวางแผนงาน หรือการดำเนินงาน

 จึงเรียนมาเพื่อโปรดทราบโดยทั่วกัน

 ประกาศ ณ วันที่ 23 มกราคม 2563

 (นายจันทร์เทพ เหมเงิน)

 นายกองค์การบริหารส่วนตำบลสระแก้ว



ประกาศองค์การบริหารส่วนตำบลสระแก้ว

เรื่อง มาตรการให้ผู้มีส่วนได้ส่วนเสียมีส่วนร่วมในการดำเนินงาน

............................................................

 เพื่อให้การปฏิบัติงานจองพนักงานขององค์การบริหารส่วนตำบลสระแก้ว เป็นไปอย่างมีประสิทธิภาพ เกิดความโปร่งใส อีกทั้งส่งเสริมวินัย คุณธรรม จริยธรรม และป้องกันการทุจริต ในองค์กร องค์การบริหารส่วนตำบลสระแก้ว จึงได้กำหนดมาตรการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม ดังนี้

 1. ห้ามมิให้พนักงานที่ปฏิบัติหน้าที่ ที่เกี่ยวข้องกับการจัดซื้อจัดจ้างกับผู้เสนอราตาที่มีความเกี่ยวข้องกับบุคลากรภายในองค์การบริหารส่วนตำบลสระแก้ว ทั้งประโยชน์ส่วนตนและผลประโยชน์ส่วนรวมที่มีผลต่อการปฏิบัติหน้าที่

 2. ห้ามมิให้บุคคลในองค์การบริหารส่วนตำบลสระแก้ว ใช้อำนาจหน้าที่ในตำแหน่งหรือหน้าที่ดำเนินงานหรือโครงการที่เอื้อผลประโยชน์กับตนเองที่เกี่ยวกับเงินและทรัพย์สิน

 3. ห้ามมิให้บุคลากรในองค์การบริหารส่วนตำสระแก้วดำรงตำแหน่งที่ทำหน้าที่ทับซ้อนกัน

 4. ในกรณีที่บุคลากรในองค์การบริหารส่วนตำบลสระแก้ว มีประโยชน์ทับซ้อนให้ใช้หลักดังนี้

 - การถอนตัวออกจากการทำหน้าที่ตัดสินใจหรือทำงานที่บุคลากรที่ผลประโยชน์

ทับซ้อนกัน

 - ให้ปลัดองค์การบริหารส่วนตำบลสระแก้ว มีหน้าที่ตรวจสอบบุคลากรในองค์การบริหารส่วนตำบลสระแก้ว ถึงความเกี่ยวข้องกับผู้เสนองานพร้อมทั้งรายงานผลการปฏิบัติงานเพื่อป้องกันผลประโยชน์ทับซ้อนต่อนายกองค์การบริหารส่วนตำบลสระแก้วทราบ

 - การรับของขวัญเป็นของส่วนตัวให้กระทำได้ในกรณีมูลค่า ไม่เกิน 3,000.- บาท หากเกินกว่านั้นต้องรายงานผู้บังคับบัญชาให้ทราบและพิจารณาดำเนินการต่อไป

 จึงเรียนมาเพื่อโปรดทราบโดยทั่วกัน

 ประกาศ ณ วันที่ 23 มกราคม 25634

 (นายจันทร์เทพ เหมเงิน)

 นายกองค์การบริหารส่วนตำบลสระแก้ว